Virca kolba

Virca kolba  jeb destilācijas kolba ir destilēšanai paredzēta apaļkolba ar slīpu novaduli Lībiga dzesinātāja pieslēgšanai. Trauks nosaukts franču ķīmiķa Šarla Virca (Charles Adolphe Würtz) vārdā. Virca kolbu tilpums var būt no 75 ml līdz 1,5 l. Virca kolbai nemēdz būt šlifa kakls. Kā Virca kolbu var izmantot arī parasto apaļkolbu, pievienojot tai tā saucamo Virca pāreju.

 Izmantošana 
Virca kolbu kopā ar Lībiga dzesinātāju izmanto destilēšanai atmosfēras spiedienā, kā arī gāzu iegūšanai.Valdis Drinks. 456 eksperimenti ķīmijā. Rīga : Zvaigzne ABC, 1995, 13. lpp.  Šo kolbu iestiprina laboratorijas statīvā un karsē ar Bunzena degli vai citu sildierīci. Kolbas kakliņā ievieto aizbāzni ar termometru destilējamā šķidruma temperatūras kontrolei.

 Atsauces 

Kategorija:Laboratorijas trauki